ส่วนที่ 1

ข้อมูลสรุป (Executive Summary)

บริษัท แคล-คอมพ์ อีเล็คโทรนิคส์ (ประเทศไทย) จำกัด (มหาชน) (“บริษัทฯ”)
ก่อตั้งด้วยทุนจดทะเบียนเริ่มแรก 125 ล้านบาท เมื่อวันที่ 4 ธันวาคม 2532
เพื่อรับจ้างผลิตและส่งออกผลิตภัณฑ์สำเร็จรูปและอุปกรณ์ประเภทอีเล็คโทรนิคส์ (Electronics
Manufacturing Services: EMS) ปัจจุบันบริษัทฯ มีทุนจดทะเบียน 5,678,438,956
บาทและทุนชำระแล้ว 3,629,729,045 บาท และมีผู้ถือหุ้นใหญ่ คือ กลุ่ม Kinpo และกลุ่ม
Compal โดยกลุ่ม Kinpo ดำเนินการผลิตและจัดจำหน่าย Cable Modem,
เครื่องคิดเลขอีเล็คโทรนิคส์, Electronics organizer, Fax, GPS สำหรับกลุ่ม Compal
จะดำเนินการผลิตและจำหน่าย Notebook, จอมอนิเตอร์ และ PDA
ซึ่งทั้งสองบริษัทเป็นบริษัทจดทะเบียนใน Taiwan Stock Exchange (TSE)
โดยสัดส่วนการถือหุ้นเท่ากับร้อยละ 49.52 และร้อยละ 9.54 ตามลำดับ

บริษัทฯ ประกอบธุรกิจผลิต (Original Equipment Manufacturing-OEM)
ผลิตภัณฑ์อีเล็คโทรนิคส์ให้กับเจ้าของผลิตภัณฑ์ชั้นนำของโลกหลายบริษัท เช่น Hewlett Packard,
Panasonic, Olivetti, Western Digital, Motolora, Advance Digital
Broadcast และ Nikon เป็นต้น ผลิตภัณฑ์อีเล็คโทรนิคส์ที่บริษัทฯ ผลิต สามารถแบ่งออกได้เป็น 4
ประเภทหลัก ได้แก่

-   อุปกรณ์คอมพิวเตอร์ ได้แก่ เครื่องพิมพ์ชนิดพ่นหมึก เครื่องพิมพ์ multi-function
    เครื่องพิมพ์กระดาษต่อเนื่อง จอคอมพิวเตอร์ (LCD) คอมพิวเตอร์ในรถยนต์
    กล้องถ่ายรูปดิจิตอล Web Pad แผงวงจร PC สำหรับ hard disk

-   อุปกรณ์โทรคมนาคม ได้แก่ เครื่องโทรศัพท์ไร้สาย โทรศัพท์มือถือ CDMA TDMA และ GSM
    เครื่องรับส่งสัญญาณดาวเทียม และเคเบิลโมเด็ม หูฟังโทรศัพท์มือถือระบบไร้สาย
    (Bluetooth) เครื่องรับสัญญาณบอกตำแหน่งจากดาวเทียม

-   อุปกรณ์สำนักงาน ได้แก่ เครื่องโทรสาร เครื่องสแกนลายนิ้วมือ

-   อุปกรณ์ให้ความบันเทิงภายในบ้าน เช่น เครื่องเล่นและเครื่องบันทึกแบบ DVD จอทีวี LCD
    เป็นต้น

ณ วันที่ 31 ธันวาคม 2548 บริษัทฯ มีโรงงานทั้งหมด 9 โรงงาน โดยตั้งอยู่ในประเทศไทย 6
โรงงานซึ่งมีพนักงานทั้งสิ้น 6,162 คน และมีโรงงานตั้งอยู่ในประเทศสาธารณรัฐประชาชนจีน 3
โรงงาน ซึ่งมีพนักงานทั้งสิ้น 4,317 คน โรงงานของบริษัทฯ กระจายอยู่ใน 3 ทำเลที่ตั้ง
ซึ่งแต่ละทำเลที่ตั้งจะมีโรงงาน 3 โรงงานอยู่ภายในบริเวณเดียวกัน ดังนี้

-   ทำเลโรงงานที่ตั้งแห่งแรกในไทยมี 3
    โรงงานอยู่ภายในบริเวณเดียวกันซึ่งตั้งอยู่ที่อำเภอกระทุ่มแบน จังหวัดสมุทรสาคร

-   ทำเลโรงงานที่ตั้งแห่งที่สองในไทยมี 3
    โรงงานอยู่ภายในบริเวณเดียวกันซึ่งตั้งอยู่ที่อำเภอเขาย้อย จังหวัดเพชรบุรี

-   ทำเลโรงงานที่ตั้งอยู่ในประเทศสาธารณรัฐประชาชนจีนมี 3
    โรงงานอยู่ภายในบริเวณเดียวกันซึ่งตั้งอยู่ที่เมืองซูโจว มณฑลเจียงซู ซึ่งโรงงานใหม่โรงที่ 3
    ในจีนนี้ได้เพิ่งก่อสร้างแล้วเสร็จในเดือนกันยายน 2548
    และเริ่มดำเนินการผลิตได้แล้วในเดือนตุลาคม 2548

บริษัทฯ ได้รับการส่งเสริมการลงทุนในกิจการประเภท 5.6 และ 5.7 อุตสาหกรรมการผลิต
ผลิตภัณฑ์อีเล็คโทรนิคส์ และ ผลิตชิ้นส่วนหรืออุปกรณ์ที่ใช้กับผลิตภัณฑ์ อีเล็คโทรนิคส์
จากสำนักงานคณะกรรมการส่งเสริมการลงทุน (BOI)
ใช้สิทธิประโยชน์การส่งเสริมการลงทุนจากสำนักงาน จำนวน 5
โครงการแบ่งเป็นที่โรงงานสมุทรสาคร 3 โครงการ และโรงงานเพชรบุรี 2 โครงการ ดังนี้

  สมุทรสาคร

-   บัตรส่งเสริมเลขที่ 1629/2543 ซึ่งมีผลบังคับใช้ ตั้งแต่ 1 มิถุนายน 2544 ถึง 31 เมษายน
    2547

-   บัตรส่งเสริมเลขที่ 2024(4)/2547 ซึ่งมีผลบังคับใช้ ตั้งแต่ 6 ตุลาคม 2547 ถึง 5 ตุลาคม
    2550

-   บัตรส่งเสริมเลขที่ 2079(2)/2547 ซึ่งมีผลบังคับใช้ ตั้งแต่ 2 มกราคม 2548 ถึง 31
    ธันวาคม 2551

  เพชรบุรี

-   บัตรส่งเสริมเลขที่ 1573/2540 ซึ่งมีผลบังคับใช้ ตั้งแต่ 23 กรกฎาคม2541ถึง 22 กรกฎาคม
    2549

-   บัตรส่งเสริมเลขที่ 1206/2543ซึ่งมีผลบังคับใช้ ตั้งแต่ 31 มีนาคม 2543 ถึง 31 เมษายน
    2551

  สิทธิดังกล่าวส่งผลให้กำไรสุทธิจากการดำเนินงานของบริษัทฯ
  ในช่วงเวลาดังกล่าวได้รับยกเว้นภาษีเงินได้

-   ผลการดำเนินงานในช่วงระยะเวลาที่ผ่านมาระหว่างปี 2546-2548 บริษัทฯ
    มีรายได้จากการจำหน่ายเท่ากับ 29,087 ล้านบาท 56,467 ล้านบาท และ 58,536
    ล้านบาท ตามลำดับ โดยบริษัทฯ
    ใช้นโยบายในการรักษาระดับอัตรากำไรสุทธิให้อยู่ระหว่างอัตราร้อยละ 3.0-5.0

-   บริษัทฯ มีการขายผ่านบริษัทใหญ่ คือกลุ่ม Kinpo ในระหว่างปี 2546-2548 เท่ากับ 4,121
    ล้านบาท 4,670 ล้านบาท และ 4,666 ล้านบาท หรือเท่ากับ ร้อยละ 14 ร้อยละ 8
    และร้อยละ 8 ของยอดขายทั้งหมด โดยบริษัทฯ
    ยังคงนโยบายที่จะลดการพึ่งพาจากบริษัทแม่เอาไว้เช่นเดิม

-   ในระหว่างปี 2546-2548 บริษัทฯ มีอัตราผลตอบแทนผู้ถือหุ้น (ROE) ประมาณร้อยละ 22.48
    23.71 และ 18.93 ตามลำดับอัตราตอบแทนต่อสินทรัพย์รวม (ROA) ประมาณร้อยละ 10.02
    8.55 และ 6.75 ตามลำดับ

-   บริษัทฯ สามารถให้บริการลูกค้าได้อย่างครบวงจร อีกทั้งบริษัทฯ
    ได้เริ่มทำการผลิตผลิตภัณฑ์ที่ใช้เทคโนโลยีระดับสูง ได้แก่ Web Pads, Auto PC,
    เครื่องพิมพ์ Multi-function แผงวงจร PC ควบคุม Hard Disk (PCBA)
    โทรศัพท์เคลื่อนที่ระบบ CDMA และ TDMA, GPRS และพร้อมสำหรับการผลิตสินค้าประเภท
    Mass Product อื่นๆด้วย บริษัทฯ ได้จัดตั้งแผนกวิจัยและพัฒนาเพื่อออกแบบและพัฒนาผลิตภัณฑ์
    ปรับปรุงการผลิตให้มีประสิทธิภาพ (cost–efficiency)
    รวมทั้งพัฒนารูปแบบของผลิตภัณฑ์ให้มีต้นทุนที่ลดลงและมีคุณสมบัติสอดคล้องกับความต้องการของลูกค้ามากยิ่งขึ้น

ที่ประชุมสามัญผู้ถือหุ้นประจําป ครั้งที่ 1 / 2548 เมื่อ วันที่ 23 มีนาคม 2548 ไดมีมติอนุมัติ
ให้บริษัทฯ ออกใบสําคัญแสดงสิทธิที่จะซื้อหุ้นสามัญให้แก่ผู้ถือหุ้นเดิมของบริษัทฯ ณ วันที่ 14 กุมภาพันธ์
2549 คณะกรรมการบริษัทมีมติกำหนดรายละเอียดของใบสำคัญแสดงสิทธิดังนี้
ใบสำคัญแสดงสิทธิที่จะซื้อหุ้นสามัญของบริษัทฯ จำนวนไม่เกิน 728,438,956 หน่วย
เสนอขายให้แกผู้ถือหุ้นเดิมของบริษัทฯ ซึ่งมีรายชื่อปรากฏอยู่ในสมุดทะเบียนผู้ถือหุ้นของบริษัทฯ
ในวันปิดสมุดทะเบียนผู้ถือหุ้น เพื่อสิทธิในการรับใบสำคัญแสดงสิทธิ ณ วันที่ 7 เมษายน 2549
ในอัตราส่วนหุ้นสามัญเดิม 5 หุ้น ต่อใบสำคัญแสดงสิทธิ 1 หน่วย โดยไม่คิดมูลค่า ทั้งนี้
ใบสำคัญแสดงสิทธิที่จะซื้อหุ้นสามัญของบริษัทฯ ดังกลาวข้างต้น มีอายุใบสำคัญแสดงสิทธิ 3 ป
อัตราการใช้สิทธิของใบสำคัญแสดงสิทธิ 1 หน่วย ต่อการใช้สิทธิซื้อหุ้นสามัญ 1 หุ้น ในราคาหุ้นละ
5.00 บาท บริษัทฯ จะดำเนินการนำใบสำคัญแสดงสิทธิที่เสนอขายให้แกผู้ถือหุ้นเดิมในครั้งนี้
เข้าเป็นหลักทรัพย์จดทะเบียนในตลาดหลักทรัพย์แห่งประเทศไทย